
[image: ]


[bookmark: _GoBack]

Sporočilo za javnost

Mladinska gledališko-plesna predstava Brez meja

Murska Sobota, 17. julij 2013 - Po lanskoletnem uspešnem mladinskem projektu »Divja rast«, pri katerem je sodelovalo osem dijakov iz srednjih šol iz naše občine,  je Mestna občina Murska Sobota, tudi letos prejela vabilo našega pobratenega mesta Ingolstadt, za sodelovanje v tokratnem mednarodnem gledališko-plesnem projektu. Letošnji projekt, v katerem sodeluje  devet dijakov iz srednjih šol v Mestni občini Murska Sobota (Gimnazija Murska Sobota, Ekonomska šola, Srednja zdravstvena šola in Srednja poklicno tehniška šola) se imenuje »Brez meja«. Predstava, v kateri bodo naši dijaki nastopili skupaj s 70 mladimi iz ingolstadtskih šol ter 10 vrstniki iz poljskega mesta Opole kot del gledališkega ansambla, temelji predvsem na gibanju, ritmu in plesu. V projektu sodelujejo mladi iz različnih socialnih okolij, različnih narodov in kultur, iz različnih šol ter mladi s posebnimi potrebami. Celoten projekt je zasnovan na integraciji in razvoju kreativnih in socialnih kompetenc.
Dijaki iz Murske Sobote so v Ingolstadt odpotovali 29. junija, po več predstavah v Ingolstadtu so včeraj nastopili tudi v poljskem mestu Opole, v četrtek zvečer pa prihajajo v Mursko Soboto.

Vljudno vabljeni na predstavo, ki bo v petek, 19. julija 2013, ob 18. uri v Gledališču Park, prost vstop!
Brezplačne vstopnice so na voljo v TIC-u ter eno uro pred predstavo v petek, 19. julija na blagajni Gledališča Park.


Dodatne informacije: 

Vida Lukač
Urad župana 
Mestna občina Murska Sobota 
T: 02 525 16 19, 031 323 555
E: vida.lukac@murska-sobota.si
www.murska-sobota.si/ medijsko-sredisce

